Kľak (distrikto Žarnovica)

Kľak (hungare Madarasalja [madaraŝalja], germane Kleck) estas vilaĝo kaj municipo en Slovakio.

 Situo 
Kľak situas laŭ traira flankovojo. Žarnovica troviĝas je 15 km.

 Historio 
La unua mencio okazis pri la vilaĝo en 1735. Vitrofarejo funkciis ekde la 18-a jarcento ĝis 1840. En 1828 loĝis tie 221 vilaĝanoj en 36 domoj. Ĝis 1888 la oficiala hungara loknomo estis "Klak", poste ĝi ricevis hungaran nomon pro la hungariga politiko. En 1910 laŭ la popolnombrado vivis en Madarasalja 490 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Bars, al distrikto Žiar nad Hronom, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1945 pro partizanado la faŝistoj bruldetruis la vilaĝon kaj murdis 84 vilaĝanojn. En 2001 vivis en Kľak 248 homoj, (244 slovakoj).

Dum reprezalioj, kiuj post subpremo de Slovaka nacia ribelo ekfuriozis, la municipo estis la 21-an de januaro 1945 forbruligita. Aparta taĉmento de Waffen-SS Edelweiss kaj helptrupo Heimatschutz murdis 84 loĝantojn de la municipo (el kiuj estis 36 infanoj) kaj forbruligis ĉiujn 132 domojn kaj mastrumadajn konstruaĵojn. Pluraj viktimoj estis dumvive brulmortigitaj en la propraj domoj. La nazioj antaŭ bruligo prirabis la municipon, la ceterajn loĝantojn ili forpelis el la municipo kaj pafmortigis eĉ la tutan brutaron. Ne rilate al la nombro de viktimoj, sed pro maniero de la plenumo temis pri unu el la plej brutaj militkrimoj krimitaj en Slovakio.

 Vidindaĵoj 
 romkatolika malfrubaroka preĝejo de 1753
 monumento pri partizanoj de 1963

Kategorio:Municipoj en distrikto Žarnovica